Duterte avblåser fredssamtaler med kommunister
AVTALE: I fjor signerte begge parter en unilateral våpenhvile uten tidsbegrensninger på Park Hotell Holmenkollen i Oslo. Fra venstre: representant for den filippinske regjeringen Jesus Dureza (GPH), utenriksminister Børge Brende, Norges Ambassadør til Filippinene Erik Førner og representant for kommunistbevegelsen National Democratic Front of the Philippines (NDFP) Jose Maria Sison (NDFP). Foto: Berit Roald / NTB scanpix
Filippinenes president Rodrigo Duterte avlyser norskstøttede fredssamtaler med kommunistene og ber løslatte geriljaledere om å overgi seg til myndighetene.
– Jeg har bedt soldatene om å forberede seg på en lang krig, sier Duterte.
En ny forhandlingsrunde var planlagt i Oslo i april, etter et forberedende møte som skulle finne sted i Nederland allerede i slutten av februar. Men på en pressekonferanse i Davao sør på Filippinene lørdag, gjorde presidenten det klart at regjeringens forhandlere ikke skal delta i noen nye samtaler.
– Jeg er ikke klar til å gjenoppta fredssamtaler, sa Duterte og gjentok en tidligere uttalelse om at «fred med kommunistene kanskje ikke oppnås i vår generasjon».
Les også: Rodrigo Duterte er «Østens Donald Trump»
Avblåste våpenhvilen
Duterte sier han skal be forhandlerne om å planlegge et møte med kommunistenes representanter for å få dem til å «pakke sammen sakene og komme hjem» fra Nederland.
Kommunistopprøret på Filippinene
* Geriljagruppen NPA er den væpnede fløyen til det forbudte kommunistpartiet CPP. Både CPP, NPA og andre venstreorienterte grupper inngår i paraplyorganisasjonen NDFP.
* Opprørerne krever politiske, sosiale og økonomiske reformer, samt endringer i grunnloven.
* Et annet viktig krav er at opprørerne blir strøket fra USAs og EUs terrorlister.
* Det har vært flere mislykkede runder med fredsforhandlinger mellom filippinske myndigheter og NDFP. Norge har vært involvert som tilrettelegger siden 2001.
* President Rodrigo Duterte tok i 2016 initiativ til nye fredssamtaler, og i august møttes de til forhandlinger i Oslo. Der ble de enige om en felleserklæring om våpenhvile.
* Lørdag kunngjorde Duterte at regjeringen ikke kommer til å delta i den neste forhandlingsrunden, som skulle finne sted i Oslo i april.
– Jeg gikk den ekstra mila og slapp fri lederne så de kan reise til Oslo for å snakke, og nå vil de at 400 fanger som kjempet mot regjeringen i et opprør, skal løslates, sa Duterte.
Les også: Intenst arbeid for å få gissel fri – drev egen etterretning
– Intet amnesti
– De bør komme tilbake og underkaste seg denne regjeringen, for de er fortsatt fanger. Det blir ikke noen benådning, ikke noe amnesti, sier han.
NPA-geriljaen antas på det meste å ha hatt rundt 26.000 soldater under våpen, mens det i dag trolig er bare drøyt 3.000 tilbake.
Les også: De ble symbolet på Dutertes blodige narkokrig
Publisert: 04.02.17 kl. 22:44
158 innsatte er på rømmen etter at rundt 100 væpnede menn gikk til angrep mot et fengsel sør i lande, melder…